jkorsvik/nowiki_second_scrape_merged huggingface dataset:
Spencer Compton, 1. jarl av Wilmington

Spencer Compton, 1. jarl av Wilmington, (født omkring 1673-74 på slottet Compton Wynyates i Warwickshire, død 2. juli 1743 i London) var en britisk whigpolitiker. Han var statsminister i Storbritannia fra 1742 til sin død i 1743. I praksis var han da en gallionsfigur for regjeringens sterke mann lord Carteret. Han satt i flere regjeringer fra 1715.


== Liv og virke ==


=== Bakgrunn ===
Spencer Compton var tredje sønn til James Compton, 3. jarl av Northampton. 


=== Karriere ===
Han ble valgt til underhuset første gang i 1698. Skjønt hans familie var tories sluttet han seg til whigs partit etter en krangel med sin bror George Compton. I parlamentet ble han snart fremtredende i whigpartiet og innledet et samarbeide med Robert Walpole som varte i over 40 år.
I 1707 ble han Paymaster of Pensions. Han beholdt denne post i seks år, trass i at han forlot parlamentet i 1710 og at en toryregjering tok makten det året. Det anses att tories beholdt ham ettersom de forsøkte å opprettholde støtten fra familien Compton. I 1713 ble Compton atter invalgt i underhuset. Da whigs kom til makten håpet han å få et høyt embede, men det skjedde ikke. I stedet ble han skattmester for prinsen av Wales (senere Georg II). 
Kort deretter ble han enstemmig valgt til talsmann i underhuset. Denne post beholdt han fra 1715 til 1727. Fra 1716 inngikk han dessuten i Privy Council. Da whigpartiet ble splittet i 1717 sluttet Compton seg til Walpoles og Townshends allianse og havnet i opposisjon mot regjeringen. Til tross for dette beholdt han sin Privy Council-post til 1720, da splittelsen var over.
Walpole ble den ledende ministeren i 1721. Det ble spekulert om hva som skulle skje dersom Georg I døde og ble etterfulgt av sin sønn. Sønnen var mer vennlig innstilt til Compton enn til Walpole, og sa i blant at han tenkte seg å la Compton etterfølge Walpole. For å unngå dette forsøkte Walpole å holde Compton i utkanten av regjeringen. Han fikk imidlertid posten som Paymaster General fra 1722 til 1730. I 1725 gikk Compton med i Walpoles regjering som Lord Privy Seal og ble også ridder av Bathordenen.
I 1727 ble Georg II konge, og aktet å gjennomføre det skifte av regjeringssjef som han hadde gitt forvarsel om. Compton syntes imidlertid at han var egnet til å  ha en så krevende post. Han meddelte dette ved et møte med kongen og Walpole.
For å flytte ham fra underhuset lot Walpole adle Compton som baron Wilmington i 1728. To år senere ble han jarl av Wilmington og vicomte Pevensey og ble utpekt til Lord President of the Council. Han ble i økende grad assosiert med de whigs som var kritiske mot Walpole, men holdt seg i parlamentet vanligvis til regjeringens linje. Under en krise i 1733 truet han med å gå av. Han trakk tilbake sin trussel i bytte mot å bli ridder av Hosebåndsordenen. Han forble Lord President til 1742.
I januar det året ettertrådte han Walpole som første skattkammerlord og i navnet regjeringssjef, skjønt regjeringen i praksis var dominert av lord Carteret. 
Wilmingtons helse var nå dårlig. Han døde uten arvinger.
Byene Wilmington (Nord-Carolina) og Wilmington (Delaware) er oppkalt etter ham.


== Referanser ==
Allround-NM på skøyter junior 2015

Allround-NM på skøyter junior 2015 ble avholdt 7. og 8. februar 2015 på Jevnaker kunstisbane i Jevnaker.Teknisk arrangør var Jevnaker Idrettsforening.Norgesmestere ble Martine Ripsrud, Stange Spk for damene og Magnus Myhren Kristensen, Arendal SK for herrene.
Banketten ble avholdt på Thorbjørnrud Hotell lørdag kl. 1900.


== Sammenlagt Damer Junior ==


== Sammenlagt Herrer Junior ==


== Funksjonærer og delegerte ==
Overdommere var Jan Lokshall (damer) og Ivar Øsmundset (herrer).Og assisterende overdommer var Gunnar Knudsen.
Startere var ? og ?.
Teknisk delegert NSF: Olav Bakkestuen.


== Referanser ==


== Eksterne lenker ==
Offisielt nettsted
Stevneinnbydelse
Flyer Junior NM Allround
Torbjörn Flygt

Johan Torbjörn Flygt (født 14. juni 1964 i Malmö) er en svensk forfatter. 
I 2001 fikk han svenske Augustprisen for romanen Underdog.


== Bibliografi ==
1995 – Längsta ögonblicket
1997 – Män vid kusten
2001 – Underdog
2004 – Verkan
2008 – Himmel
2011 – Outsider


== Priser ==
2001 – Augustprisen for Underdog
2001 – BMF-plaketten for Underdog


== Eksterne lenker ==
Torbjörn Flygts nettsider
Svenske Bokförlagets presentasjon
Graeme Wheeler

Graeme Paul Wheeler (født 30. oktober 1951 i Hamilton) er en newzealandsk økonom, som siden september 2012 har vært sentralbanksjef i New Zealands sentralbank. 


== Utdanning og yrkeserfaring ==
Wheeler har en mastergrad i økonomisk teori og anvendt økonomi ved University of Auckland.Han begynte å jobbe i New Zealand Treasury i 1973, som rådgiver. Han jobbet der i 24 år, hvorav 4 år fra 1993 til 1997 som ekspedisjonssjef (deputy secretary) og hovedkasserer (treasurer) i gjeldsavdelingen. Fra 1997 til 2000 jobbet han for Verdensbanken, der han startet som direktør for finansielle produkter og tjenester, deretter visepresident og hovedkasserer fra 2001 til 2006, og direktør for operations fra 2006 til 2010. Han var en kandidat til å overta som leder for Verdensbanken, etter Paul Wolfowitz, men ettersom USA er største innskyter av kapital i banken, har alle presidenter vært amerikanere, og Robert Zoellick ble derfor valgt. Da han jobbet i Verdensbanken ble han tildelt World Bank Staff Association Good Manager Award.I 2010 begynte han å jobbe for Thyssen-Bornemisza Group, og 26. september 2012 overtok han som sentralbanksjef etter Alan Bollard. 


== Utgivelser ==
2004 - Sound Practice in Government Debt Management


== Cricket ==
I 1982 spilte han én first-class cricketkamp for Wellington Firebirds. 


== Referanser ==


== Eksterne lenker ==
(en) Graeme Wheeler – ESPNcricinfo.com 
Presentasjon på sentalbankens hjemmeside
Profil som cricketspiller på ESPN cricinfo
VM i rullestolcurling 2015

VM i rullestolcurling 2015 blir arrangert i Kisakallio Sports Institute i Lojo i Finland fra 6. til 13. februar 2015. Dette blir det tiende VM som arrangeres.


== Deltakerland ==
 Finland (vertsland)
De syv beste lagene fra VM i rullestolcurling 2013:
 Canada
 Sverige
 Kina
 USA
 Russland
 Skottland
 Slovakia
De to beste lagene fra kvalifiseringsturneringen til VM:
 Norge
 Tyskland


== Referanser ==


== Eksterne lenker ==
Offisielt nettsted
Studentsamskipnaden i Buskerud og Vestfold

Studentsamskipnaden i Buskerud og Vestfold var en studentsamskipnad som ble stiftet 28. oktober 2014 gjennom en sammenslåing av Studentsamskipnaden i Buskerud og Studentsamskipnaden i Vestfold. Den dekket velferdsbehovene til studenter ved Høgskolen i Buskerud og Vestfold, Høgskolen i Telemark, Maritim fagskole ved Færder videregående skole og Politihøyskolen i Stavern.
Samskipnadens øverste organ var styret, som bestod av fire studentrepresentanter (inkludert styreleder), to høyskolerepresentanter og én ansattrepresentant.
Samskipnaden ble lagt ned 31. desember 2015 og erstattet av Studentsamskipnaden i Sørøst-Norge.


== Referanser ==


== Eksterne lenker ==
Studentsamskipnaden i Buskerud og Vestfold Arkivert 23. desember 2014 hos Wayback Machine.
Ekskresjonssystem

Ekskresjonssystemet er et system som renser kroppsvæske, hos virveldyr først og fremst blod, for avfallstoffer for å opprettholde et jevnt kjemisk miljø i kroppen. Hos pattedyr er systemet konsentrert i to nyrer som er koblet til urinveiene. Hos andre virveldyr er systemet mer spredt utover i dyret langs ryggraden («blodranna» hos fisk). Blant invertebrater er det vanligst med løstliggende enkeltelementer, såkalte nefridier, som filtrerer hemolymfen i den sekundær kroppshulen eller i vevet for å sile av nitrogenholdige avfallstoffer etter nedbryting av proteiner. Hos leddormer er det et par protonefridier per kropssegment.
Også andre organer hjelper til med utskillelse av avfallstoffer, slik som huden og lungene.
Martinezidium

Martinezidium er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.


== Utseende ==
Små, avlangt ovale, blanke, brunsvarte skarabider. Oversiden har spredte, lyse, korte, oppstående børster. Hodet har to spisse tenner ved forkanten. Dekkvingene har fine lengdestriper.


== Utbredelse ==
Martinezidium maya lever i Mellom-Amerika: Mexico, Guatemala og Belize. De øvrige artene er bare kjent fra Argentina.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselgravere (Scarabaeinae) Latreille, 1806
Stammen Ateuchini Montreuil, 1998
Understammen Scatimina
Slekten Martinezidium Vaz-de-Mello, 2008
Martinezidium fulgens (Arrow, 1913)
Martinezidium galileoae (Génier & Vaz-de-Mello, 2002)
Martinezidium martinsi (Feirreira & Galileo, 1993)
Martinezidium maya (Vaz-de-Mello, Halftter & Halftter, 2004)


== Eksterne lenker ==
(en) Martinezidium i Global Biodiversity Information Facility 
Martinezidium – detaljert informasjon på Wikispecies 
Liste over artene
Ulf Magnussen

Ulf Magnussen (født 18. november 1946 i Oslo) er en tidligere norsk håndballspiller som spilte for Refstad Idrettslag.
Han deltok på Norges herrelandslag i håndball under Sommer-OL 1972 der laget endte på 9.-plass.


== Referanser ==


== Eksterne lenker ==
(en) Ulf Magnussen – Olympedia 
(en) Ulf Magnussen – Sports-Reference (OL-resultater – arkivert) 
(en) Ulf Magnussen – Norges Håndballforbund
Delbydeler i Oslo

Delbydelene i Oslo er geografiske områder, ofte innenfor de administrative bydelene. For å dekke behovet for statistikk på et lavere nivå enn bydel, ble det i 2007 opprettet et nytt geografisk nivå under bydel kalt for delbydel i Oslo. Hver bydel er i Oslo inndelt i 4-8 delbydeler, som hver inneholder flere grunnkretser. På mange måter overlapper delbydelene ofte skolekretser, valgkretser, strøk og kirkesogn, men hensikten er som Utviklings- og kompetanseetaten sier, å ha lokalområder med konkrete grenser, for at statistiske målinger skal være på et mer lokalt område enn de administrative bydelene er.


== Delbydeler i Oslo ==


=== 01 Gamle Oslo ===
011 Lodalen
012 Grønland
013 Enerhaugen
014 Nedre Tøyen
015 Kampen
016 Vålerenga
017 Helsfyr


=== 02 Grünerløkka ===
021 Grünerløkka vest
022 Grünerløkka øst
023 Dælenenga
024 Rodeløkka
025 Sinsen
026 Sofienberg
027 Hasle-Løren


=== 03 Sagene ===
031 Iladalen
032 Sagene
033 Bjølsen
034 Sandaker
035 Torshov


=== 04 St. Hanshaugen ===
041 Hammersborg
042 Bislett
043 Ila
044 Fagerborg
045 Lindern


=== 05 Frogner ===
051 Bygdøy
052 Frogner
053 Frognerparken
054 Majorstuen nord
055 Majorstuen syd
056 Homansbyen
057 Uranienborg
058 Skillebekk


=== 06 Ullern ===
061 Ullernåsen
062 Lilleaker
063 Ullern
064 Montebello-Hoff
065 Skøyen


=== 07 Vestre Aker ===
071 Røa
072 Holmenkollen
073 Hovseter
074 Holmen
075 Slemdal
076 Grimelund
077 Vinderen


=== 08 Nordre Aker ===
081 Disen
082 Myrer
083 Grefsen
084 Kjelsås
085 Korsvoll
086 Tåsen
087 Nordberg
088 Ullevål hageby


=== 09 Bjerke ===
091 Veitvet
092 Linderud
093 Økern
094 Årvoll


=== 10 Grorud ===
101 Ammerud
102 Rødtvet
103 Nordtvet
104 Grorud
105 Romsås


=== 11 Stovner ===
111 Vestli
112 Fossum
113 Rommen
114 Haugenstua
115 Stovner
116 Høybråten


=== 12 Alna ===
121 Furuset
122 Ellingsrud
123 Lindeberg
124 Trosterud
125 Hellerudtoppen
126 Tveita
127 Teisen


=== 13 Østensjø ===
131 Manglerud
132 Godlia
133 Oppsal
134 Bøler
135 Skullerud
136 Abildsø


=== 14 Nordstrand ===
141 Ljan
142 Nordstrand
143 Bekkelaget
144 Simensbråten
145 Lambertseter
146 Munkerud


=== 15 Søndre Nordstrand ===
151 Holmlia syd
152 Holmlia nord
153 Prinsdal
154 Bjørnerud
155 Mortensrud
156 Bjørndal


=== Sentrum ===
161 Sentrum


=== Marka ===
171 Marka


== Se også ==
Bydel
Grunnkrets
Gårdsnummer


== Kilder ==
Geografiske inndelinger i Oslo
Liste over delbydeler i Oslo
Trichillidium

Trichillidium er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.


== Utseende ==
Små, ovale, blanke, brunsvarte skarabider. Oversiden er nokså tett punktert og kledt med korte, fine, oppstående hår.


== Utbredelse ==
Slekten er utbredt i Mellom- og Sør-Amerika, fra Nicaragua i nord til Argentina i sør.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselgravere (Scarabaeinae) Latreille, 1806
Stammen Ateuchini Montreuil, 1998
Understammen Scatimina
Slekten Trichillidium Vaz-de-Mello, 2008
Trichillidium brevisetosum (Howden & Young, 1981)
Trichillidium caingua (Martínez, 1974)
Trichillidium pilosum (Robinson, 1948)
Trichillidium quadridens (Arrow, 1932)


== Eksterne lenker ==
(en) Trichillidium i Global Biodiversity Information Facility 
(en) Trichillidium hos NCBI 
Trichillidium – detaljert informasjon på Wikispecies 
Liste over artene
Onychothecus

Onychothecus er en slekt av biller som hører til familien skarabider (Scarabaeidae).


== Utbredelse ==
Slekten er utbredt i Sørøst-Asia (Myanmar, Thailand, Laos, Vietnam og det sørlige Kina).


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselgravere (Scarabaeinae) Latreille, 1806
Stammen Ateuchini Montreuil, 1998
Slekten Onychothecus Boucomont, 1912
Onychothecus ateuchoides Boucomont, 1912
Onychothecus corniclypeus Zhang, 1980
Onychothecus riekoae Ochi & Kon, 1998
Onychothecus tridentigeris Zelenka, 1992


== Eksterne lenker ==
(en) Onychothecus i Encyclopedia of Life 
(en) Onychothecus i Global Biodiversity Information Facility 
Onychothecus – detaljert informasjon på Wikispecies 
Liste over artene
Bdelyropsis

Bdelyropsis er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.


== Utseende ==
Middelsstore, ovale, mer eller mindre metallisk fargede skarabider. 


== Utbredelse ==
Slekten er utbredt i Mellom- og det nordligste Sør-Amerika, fra Mexico i nord til Venezuela i sør.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselgravere (Scarabaeinae) Latreille, 1806
Stammen Ateuchini Montreuil, 1998
Slekten Bdelyropsis Pereira, Vulcano & Martínez, 1960
Bdelyropsis bowditchi (Paulian, 1939)
Bdelyropsis newtoni Howden, 1961
Bdelyropsis venezuelensis Howden, 1976


== Eksterne lenker ==
(en) Bdelyropsis i Encyclopedia of Life 
(en) Bdelyropsis i Global Biodiversity Information Facility 
(en) Bdelyropsis hos NCBI 
Bdelyropsis – detaljert informasjon på Wikispecies 
Liste over artene
Militæradministrasjonen i Belgia og Nord-Frankrike

Militæradministrasjonen i Belgia og Nord-Frankrike (tysk: Militärverwaltung in Belgien und Nordfrankreich) var en militærforvaltning etablert av Nazi-Tyskland for å administrere det okkuperte Belgia og de franske departementene Nord og Pas-de-Calais under andre verdenskrig. Administrasjonen var også ansvarlig for styringen av zone interdite, det vil si kyststripen som gikk langs Atlanterhavsvollen på den franske nord- og vestkysten helt til Spania.Planer om å omgjøre administrasjonen av Belgia fra militær administrasjon til siviladministrasjon ble fremhevet av Schutzstaffel (SS), men høsten 1942 ble planene foreløpig lagt på is. Schutzstaffel foreslo Josef Terboven eller Ernst Kaltenbrunner som mulig rikskommissær.Den 18. juli 1944 ble militærforvaltningen erstattet av en sivilforvaltning som ble ledet av rikskommissær Josef Grohé. Den administrative enheten fikk navnet Reichskommissariat Belgien und Nordfrankreich.


== Kollaboratørgruppers rolle ==
Den tyske administrasjonen ble assistert av flamske, vallonske og franske fascistiske kollaboratører. I Vallonia var de belgiske nasjonalistene i rexistpartiet (fransk: Parti Rexiste) behjelpelige, mens i den flamske befolkningen fikk tyskerne støtte fra det separatistiske partiet Vlaams Nationaal Verbond. De flamske separatistiske tendensene ble oppmuntret av det nazivennlige partiet Vlaamsch Verbond van Frankrijk som ble ledet av presten Jean-Marie Gantois.


== Nord og Pas-de-Calais ==
De franske departementene Nord og Pas-de-Calais ble underlagt militæradministrasjonen av Belgia fremfor militæradministrasjonen av Frankrike på grunn av de militære fordelene dette innebar. Departementene ble administrativt overført til Belgia på grunn av den planlagte invasjonen av Storbritannia. Etterhvert som invasjonsplanene ble lagt på is ble overføringen begrunnet med at Tyskland ønsket å forflytte sine grenser vestover. Overføringen ble også brukt til å legge press på Vichy-regimet for at det skulle fortsette å handle på en ønskelig måte ovenfor Tyskland.


== Se også ==
Reichskommissariat Belgien und Nordfrankreich


== Referanser ==


== Eksterne lenker ==
Militärbefehlshaber Belgien/Nordfrankreich: Gliederung
Militæradministrasjonen i Polen

Militæradministrasjonen i Polen (tysk: Militärverwaltung in Polen) var en militærforvaltning etablert av Nazi-Tyskland for å administrere det okkuperte Polen under andre verdenskrig. Forvaltningen eksisterte i månedene september og oktober 1939 før det ble erstattet av det sivile forvaltningsorganet Generalguvernementet. Militærforvaltningen ble administrert av Wehrmacht. Den 8. og 12 oktober 1939 vedtok Adolf Hitler et dekret om at store områder i Vest-Polen skulle annekteres av Tyskland, mens de gjenværende områdene skulle utgjøre den administrative enheten Generalguvernementet.


== Litteratur ==
Berenstein Tatiana, Rutkowski Adam: «Niemiecka administracja wojskowa na okupowanych ziemiach polskich (1 września — 25 października 1939 r.).» i: Najnowsze Dziejke Polski. Materiały i studia z okresu II wojny światowej. Bd. VI. Warszawa 1962. S. 45-57


== Se også ==
Generalguvernementet
Stian Sopp

Stian Sopp (født 10. april 1993 på Gjøvik) er en norsk musiker og slagverker fra Biri, signert som internasjonal artist for Yamaha, og MEINL Cymbals & Percussion.Han er utdannet med en bachelorgrad i klassisk slagverk fra The Royal Academy of Music i Aarhus, Danmark, og med mastergrad i klassisk slagverk og musikkpedagogikk fra henholdsvis The Royal Academy of Music i Danmark og Toho Gakuen School of Music i Tokyo, Japan, under professor Keiko Abe. Tidligere var han elev på musikklinja ved Gjøvik videregående skole, Talentutviklingsprogrammet ved Norges musikkhøgskole, og Toneheim Folkehøgskole.
I 2011 og 2015 vant han 2. pris i Toneprisen, og i 2012 var han finalist i NRKs konkurranse Virtuos hvor han også var solist med Kringkastingsorkestret. Han var i 2013 vinner av konservatoriets solistkonkurranse og i den forbindelse solist med Prinsens Musikkorps under to konserter i 2013.
Han har tidligere deltatt på ulike radio- og TV-produksjoner, medvirket på Pop-album sammen med blant annet Ronni Le Tekrø og vært innleid av aktører som NRK og Eidsiva.


== Utgivelser ==
Medvirkende på:

Zelma - Find Your Way (Zelma Records, 2012)


== Priser og utmerkelser ==
Scandinavia-Japan Sasakawa Foundation (2019, 2020, 2021)
Ingerid, Synnøve og Elias Fegerstens stiftelse for norske komponister og utøvende musikere (2018)
Oticon Fonden (2018)
Totens Sparebank Talentstipend (2018)
Dansk Solistforbund (2018)
Nordea Fonden (2017)
Wilhelm Hansen Fonden (2017)
Oticon Fonden (2017)
Toyota Fonden (2017)
Augustinus Fonden (2017, 2018, 2019)
Johan Helmich Janson og Marcia Jansons legat (2016)
Skipsreder Tom Wilhelmsens Stiftelse (2011, 2012, 2013, 2014, 2015, 2017)
1. pris i Ungdommens Musikkmesterskap (2013)
Vinner av solistkonkurranse med Prinsens Musikkorps (2013)
Rettspresident Helge Klæstad og Fru Lalla Klæstads Legat (2013, 2017)
Ludvig Skattums Legat (2013)
Rasmus og Agnes Pettersons Fond (2013)
Generalkommissær Alf Mjøens Kulturlegat (2013, 2016)
Drømmestipendet (2012)
Finalist i Virtuos (2012)
2. pris i Toneprisen (2011, 2015)


== Referanser ==
Privatetterforsker

Privatetterforsker. En privatetterforsker er en person som påtar seg etterforskning av saker som det offentlige apparat (politiet) ikke har løst, eller der det stilles spørsmål ved politiets konklusjoner. Tittelen er ikke beskyttet, og hvem som helst kan etablere seg som privatetterforsker.Imidlertid har de fleste norske privatetterforskere en bakgrunn fra politiet eller annen relevant yrke, som f.eks Ola Thune. Det er også utarbeidet et etisk regelverk for medlemmer av Norsk Forening for Etterforsking og Sikkerhet og Norske Privatetterforskeres Forbund.Saker av mer triviell karakter som enkelte privatetterforskere påtar seg, er saker hvor den ene ektefelle ønsker å fremskaffe beviser om sin partners utroskap.
Privatetterforskeren er en kjent skikkelse i litteraturens verden, fra Sherlock Holmes til Varg Veum.


== Referanser ==


== Se også ==
Detektiv
Karpatisk fårehund

Karpatisk fårehund, kjent som Romanian Carpathian Shepherd Dog på engelsk, og ciobănesc românesc carpatin eller câine ciobănesc carpatin på rumensk. På norsk går karpatisk fårehund også under klengenavnet rumensk gjeterhund. Som klengenavnet indikerer, ble rasen først avlet som medhjelpere til rumenske gjetere. Rasen er fortsatt brukshunder, og rasen har i stor grad bevart sine originale trekk og egenskaper. I disse inngår en betingelsesløs hengivenhet og lojalitet til sine menneskelige eiere, og eventuelt småfe den vokter. For å kunne holde en karpatisk fårehund som en del av familieliv, er det viktig å etablere et hiearkisk ledelsesmønster, med familiens medlemmer i lederposisjon, om ikke kan den fort bli sta og ignorere ordre.


== Referanser ==
Cerro Catedral (Uruguay)

Cerro Catedral (513,7 moh) er det høyeste fjellet i Uruguay.


== Se også ==
Cerro Pan de Azúcar


== Referanser ==


== Eksterne lenker ==
Cerro Catedral (spansk)
Peakbagger.com - Cerro Catedral, Uruguay (engelsk)
Cerro Pan de Azúcar

Cerro Pan de Azúcar (389 moh) er det tredje høyeste fjellet i Uruguay.


== Se også ==
Cerro Batoví
Cerro Catedral
Cerro de las Ánimas


== Referanser ==


== Eksterne lenker ==
(en) Cerro Pan de Azúcar – kategori av bilder, video eller lyd på Commons 
Cerro Pan de Azúcar (spansk)
www.cerropandeazucar.com (spansk)